Държавен вестник, бр. 77, 2018 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  77
Управителен съвет на Банката
Член 24
Изпълнителен орган на Банката е Управител­
ният съвет. Управителният съвет е подотчетен на 
Съвета на директорите и Съвета на управителите.
Управителният съвет се състои от Предсе­
дателя на Управителния съвет и негови замест­
ници, назначавани от Съвета на управителите, 
по-правило, от граждани на страните – членки 
на Банката, за срок от пет години.
При гласуване на заседанието всеки член на 
Управителния съвет има един глас.
Основната задача на Управителния съвет 
е да ръководи дейността на Банката съгласно 
Споразумението, Устава и решенията на Съвета 
на управителите и Съвета на директорите.
Председателят на Управителния съвет осъ­
ществява пряко ръководство на оперативната 
дейност на Банката и на Управителния съвет 
в рамките на своите компетентности и права, 
определени в Устава и решенията на Съвета на 
управителите и Съвета на директорите.
Председателят на Управителния съвет участ­
ва в заседанията на Съвета на управителите 
и председателства заседанията на Съвета на 
директорите.
Председателят на Управителния съвет не 
участва в гласуването на заседанията на Съвета 
на управителите и Съвета на директорите.
Компетентностите на Председателя на Упра­
вителния съвет включват:
а) разпореждане в съответствие с Устава на 
Банката и решенията на Съвета на управителите 
и Съвета на директорите с цялото имущество и 
средства на Банката;
б) представителство от името на Банката, 
както и внасянето от името на Банката на пре­
тенции и искове в съда и арбитража;
в) издаване на заповеди и приемане на решения 
по оперативни въпроси от дейността на Банката;
г) сключване на сделки и издаване на пъл­
номощни от името на Банката;
д) утвърждаване на правила и инструкции на 
Банката за реда при извършване на кредитни и 
други банкови операции съгласно принципите, 
определяни от Съвета на управителите и Съвета 
на директорите;
е) назначаване и освобождаване от длъжност 
на служители в Банката с изключение на чле­
новете на Управителния съвет;
ж) утвърждаване на правилата за вътрешния 
ред;
з) определяне с оглед бюджета на Банката на 
щатното разписание и бюджета за администра­
тивно-стопански разходи, длъжностните възна­
граждения и размера на работните заплати, както 
и поощрението на отличилите се служители;
и) предоставяне на правомощия на длъж­
ностните лица в Банката за публични изяви от 
името на Банката и за сключване на сделки и 
издаване на пълномощни от името на Банката.
Компетентността на Управителния съвет 
включва:
а) провеждане на кредитната, финансовата, 
отчетната и тарифната политика на Банката, 
както и на политиките за управление на активите 
и пасивите, управление на рисковете, утвърдени 
от Съвета на директорите;
б) организацията на дейността по привличане 
и пласиране на свободните средства;
в) приемане на решения за емитиране на 
облигации;
г) подготовка на необходимите материали и 
предложения за разглеждане от Съвета на уп­
равителите и Съвета на директорите;
д) организация и осъществяване на деловите 
връзки и кореспондентските отношения на Бан­
ката с други банки и организации.
Управителният съвет взема решения с обик­
новено мнозинство на гласовете по всички 
въпроси, влизащи към компетентността на 
Управителния съвет. При равенство на гла­
совете решаващ е гласът на Председателя на 
Управителния съвет.
Резултатите от обсъждането на въпросите по 
време на заседанията на Управителния съвет се 
оформят в протоколи.
Заместник-председателите на Управителния 
съвет ръководят определени сектори от дейност­
та и носят отговорност пред Председателя на 
Управителния съвет.
Член 25
Председателят на Управителния съвет, за­
местниците на Председателя на Управителния 
съвет и другите длъжностни лица в Банката 
при изпълнение на служебните си задължения 
действат като международни длъжностни лица. 
Те се подчиняват на Банката и са независими от 
всякакви органи и официални лица в страните, 
чиито граждани са те.
Ревизия на дейността на Банката
Член 26
Ревизията на дейността на Банката, която 
включва проверка на изпълнението на решенията 
на Съвета на управителите и Съвета на дирек­
торите, на годишния отчет, на касата и иму­
ществото, счетоводната отчетност, отчетността 
и деловодството на Банката, нейните клонове, 
представителства и дъщерни организации, се 
извършва от Ревизионна комисия, назначавана 
от Съвета на управителите за срок от пет го­
дини, в чийто състав влизат Председателят на 
Ревизионната комисия и нейните членове.
Председателят и членовете на Ревизионната 
комисия не могат да заемат каквито и да е други 
длъжности в Банката.
Организацията и редът за провеждане на ре­
визиите се определят от Съвета на управителите.
Председателят на Управителния съвет 
съдейства за провеждането на ревизиите от 
Ревизионната комисия, осигурява достъпа до 
всички необходими документи, свързани с 
дейността на Банката, които се изискват за 
обективно провеждане на ревизионната про­
верка и изготвянето на отчета.
Отчетите на Ревизионната комисия се пре­
доставят на Съвета на управителите и Съвета 
на директорите.